नैनीताल, 18 सितंबर 2018। डीएम विनोद कुमार सुमन ने 19 सितंबर को माता नंदा देवी महोत्सव के तहत डोला भ्रमण के अवसर पर मुख्यालय क्षेत्र के सभी शासकीय, अर्धशासकीय व निजी विद्यालयों में अवकाश घोषित कर दिया है। डीएम की ओर से जारी विज्ञप्ति में कहा गया है कि नैनीताल में जिला प्रशासन के द्वारा 14 से 19 सितंबर 2018 के मध्य मां नंदा देवी महोत्सव का आयोजन किया जा रहा है। इसके अंतर्गत 19 को मां नंदा देवी का डोला नगर भ्रमण करते हुए शाम 7 बजे पाषाण देवी मंदिर के समीप से विसर्जित किया जाएगा।